**SINTEZA**

**obiecţiilor şi propunerilor/recomandărilor**

**(structurată pe articole sau puncte din proiect)**

**la proiectul de hotărâre**

**„Cu privire la înaintarea propunerilor de modificare a Codului electral și a legislației conexe”**

*(Capitolul 5. LISTELE ELECTORALE)*

|  |  |  |  |  |
| --- | --- | --- | --- | --- |
| **Conţinutul articolelor/ punctelor din proiectul prezentat spre consultare publică** | **Participantul la avizare (expertizare)/**  **consultare publică** | **Nr.**  **obiecţiei/ propunerii/**  **recomandării** | **Conţinutul obiecţiei/**  **propunerii/recomandării** | **Argumentarea autorului proiectului** |
| II. Obiecţii şi propuneri la articolele/punctele din proiect | | | | |
| **Articolul 433. Registrul de stat al alegătorilor**  **(1) Registrul de stat al alegătorilor reprezintă un sistem informaţional unic integrat de evidenţă a alegătorilor din Republica Moldova, destinat colectării, stocării, actualizării şi analizei informaţiei referitoare la cetăţenii Republicii Moldova care au atins vârsta de 18 ani şi nu au interdicţii legale de a alege. Modul de formare, administrare și actualizare a Registrului de stat al alegătorilor se stabileşte prin regulamentul aprobat de Comisia Electorală Centrală.**  **(2) Registrul de stat al alegătorilor este actualizat sistematic, în mod automat, în baza Registrului de stat al populaţiei. La solicitarea comisiei, autoritatea deținătoare a Registrului de stat al populaţiei oferă gratuit și alte date sau informații necesare actualizării Registrului de stat al alegătorilor.**  **(3) În Registrul de stat al alegătorilor se înscriu pentru fiecare alegător următoarele date:**  **a) numele şi prenumele;**  **b) data, luna şi anul naşterii;**  **c) numărul de identificare de stat (IDNP);**  **d) sexul;**  **d) adresa de domiciliu (ţara, localitatea, strada, casa, apartamentul);**  **e) adresa de reşedinţă (ţara, localitatea, strada, casa, apartamentul);**  **f) seria şi numărul actului de identitate (buletin de identitate, paşaport, livret);**  **g) numărul secţiei de votare unde este arondat conform domiciliului sau unde şi-a exprimat dorinţa de a vota şi adresa localului de vot;**  **h) statutul de alegător;**  **i) menţiuni privind interdicţiile de a vota;**  **j) data ultimei modificări a datelor personale.**  **(4) Cetățenii Republicii Moldova cu drept de vot, care au fost radiați din evidența la domiciliu sau la reședința temporară în Republica Moldova și și-au stabilit domiciliul sau reşedinţa în străinătate, rămân înscriși în Registrul de stat al alegătorilor cu mențiunea „fără reședință”. Alegătorii aflaţi temporar în străinătate, se înscriu în Registrul de stat al alegătorilor cu datele corespunzătoare ultimei adrese de domiciliu sau de reşedinţă.**  **(5) În baza informației prezentate de instituțiile deținătoare (Agenția Servicii Publice, Ministerul Justiției, Ministerul Apărării), pentru persoanele care și-au pierdut drepturile electorale se efectuează mențiunea corespunzătoare în Registrul de stat al alegătorilor. Persoanele care au pierdut drepturile electorale rămân înscrise în Registrul de stat al alegătorilor cu menţiunea corespunzătoare şi nu se includ în listele electorale.**  **(6) Datele şi informaţiile cuprinse în Registrul de stat al alegătorilor sunt destinate exclusiv proceselor electorale şi sunt accesibile pe pagina web a Comisiei Electorale Centrale, fiecare alegător având acces doar la informaţia personală.** | A.O „Promo-LEX” | 1  2  3  4 | 1) ***Se recomandă*** ca normele privind Registrul de stat al alegătorilor să fie completate cu prevederi care să reglementeze faptul că:  a) Comisia Electorală Centrală este deținătorul Registrului și responsabilă de administrare și actualizarea acestuia.  b) Modul în care sunt înscrise în registru persoanele care au renunțat la IDNP, care nu au domiciliu sau reședință.  c) Accesul operatorilor la Registrul de stat al alegătorilor și modul de lucru cu acesta în ziua alegerilor.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (1)*, ***se recomandă*** completarea primului enunț după „*Registrul de stat al alegătorilor*” cu următorul text ”*, parte integrantă a Sistemul Informațional Automatizat de Stat „Alegeri*”.  3) *La alin. (4)*, ***se recomandă*** următoarea redacție a primei propoziții: „*Cetățenii Republicii Moldova cu drept de vot, care au fost radiați din evidența la domiciliu sau la reședința temporară în Republica Moldova, inclusiv care și-au stabilit domiciliul sau reședința în străinătate, rămân înscriși în Registrul de stat al alegătorilor cu mențiunea „fără reședință*””.  În acest fel este reglementată situația tuturor categoriilor de cetățeni care au fost radiați din evidența domiciliu / reședință, nu doar a celor care s-au stabilit peste hotare.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La art. 433*, ***se recomandă*** completarea articolului cu un nou alineat (61) cu următorul cuprins:  „*Informația cu privire la numărul total al alegătorilor înscriși în Registrul de Stat al Alegătorilor, numărul de alegători în circumscripții, numărul de alegători fără înregistrare la domiciliu sau reședință (inclusiv, repartizarea pe categorii), și numărul cetățenilor cu drept de vot cu domiciliul înregistrat în unitățile administrativ-teritoriale din stânga Nistrului, aflate provizoriu în afara controlului suveran al autorităților constituționale ale Republicii Moldova se publică trimestrial în perioada dintre alegeri și lunar în perioada electorală pe pagina web a Comisiei Electorale Centrale*”.  Autorul propunerii este de părerea că Codul electoral trebuie să conține norme ce ar obliga CEC să publice periodic informația din RSA privind numărul alegătorilor, care este una de interes public. Or, până la moment, periodicitatea publicării era la discreția autorității. | ***Se acceptă parțial***.  Aspectul mențional la subpct a) se acceptă, cât privește cele propuse la subpct. b) și c) vor fi dezvoltate într-un regulament aprobat de Comisia Electorală Centrală.  \_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  *Aspectul menționat de autorul propunerii va fi dezvoltat într-un Regulament aprobat de Comisia Electorală Centrală.* |
| **Articolul 44.**Listele electorale   1. Listele electorale, întocmite în baza Registrului de stat al alegătorilor**, sunt documente, autentificate de Comisia Electorală Centrală,** **şi** cuprind toţi cetăţenii cu drept de vot care își au domiciliul ori reşedinţa pe teritoriul unei secţii de votare. Alegătorul poate fi înscris numai într-o singură listă electorală şi la o singură secţie de votare. Alegătorul care are şi domiciliu, şi reşedinţă este înscris, în perioada valabilităţii reşedinţei, în lista electorală de la secţia de votare în a cărei rază teritorială acesta îşi are reşedinţa. Regulamentul privind întocmirea, administrarea, difuzarea şi actualizarea listelor electorale se aprobă de Comisia Electorală Centrală.   **(2) Lista electorală cuprinde:**   1. **denumirea scrutinului;** 2. **data votării;** 3. **localitatea şi numărul secţiei de votare;** 4. **numele şi prenumele, anul naşterii alegătorului;** 5. **domiciliul/reşedinţa alegătorului;** 6. **numărul de identificare de stat (IDNP);** 7. **seria şi numărul actului de identitate;** 8. **rubrica „Notă”;** 9. **rubricile destinate semnăturii membrului biroului electoral și alegătorului.**   **(3) Listele electorale se întocmesc pe secții de votare în baza informației din Registrul de stat al alegătorilor. Lista unei secții de votare este ordonată alfabetic, după numele, prenumele alegătorilor, sau după denumirea străzii, numărul blocului în creștere, numele, prenumele alegătorilor. Arondarea alegătorilor la secțiile de votare se efectuează de către registratorii din cadrul autorităților publice locale, autorizați în acest sens, conform procedurii stabilite de Regulamentul cu privire la Registrul de stat al alegătorilor.**  **(4) Pentru persoanele care își satisfac serviciul militar, listele electorale se întocmesc pe baza datelor prezentate de comandanţii unităţilor militare respective. Militarii cu domiciliul înregistrat în afara unităţilor militare, precum şi membrii familiilor lor, se înscriu în listele electorale de la domiciliu.**  (5) Pentru secţiile de votare constituite în sanatorii şi case de odihnă, în spitale şi alte instituţii curative staţionare, listele electorale se întocmesc pe baza propriei declaraţii de şedere ori a datelor prezentate de conducătorii instituţiilor menţionate.  (6) Pentru secţiile de votare constituite în afara Republicii Moldova, listele electorale se întocmesc şi pe baza datelor colectate de conducătorii misiunilor diplomatice şi ai oficiilor consulare care activează pe teritoriul statelor respective. La începutul perioadei electorale, misiunile diplomatice şi oficiile consulare aduc la cunoştinţa publică şi actualizează listele electorale deţinute. Cu 25 de zile înainte de ziua alegerilor, procedura de actualizare a listelor electorale încetează. Listele actualizate se trimit imediat Comisiei Electorale Centrale.  **(7) În cazul în care alegătorul îşi schimbă locul de ședere sau nu se va afla în ziua alegerilor la domiciliu sau reşedinţă, biroul electoral al secţiei de votare unde alegătorul este inclus în lista electorală de bază, la solicitarea acestuia şi pe baza actului de identitate acceptat pentru participarea la votare, îi eliberează un certificat pentru drept de vot. Alegătorul confirmă primirea certificatului pentru drept de vot semnând într-un registru special, ținut de biroul electoral. Mențiunea despre eliberarea certificatului pentru drept de vot se efectuează de către biroul electoral la rubrica “Notă”, unde este indicată data eliberării, numărul certificatului pentru drept de vot şi numele membrului biroului electoral care l-a eliberat.**  (8) Persoanele cu drept de vot care, după ultima participare la alegeri, şi-au schimbat locul de şedere sunt în drept, cel târziu cu 30 de zile înainte de următoarele alegeri parlamentare, prezidențiale, referendum republican, să-şi declare locul nou de şedere la organul administraţiei publice locale pentru a putea fi înscrise în lista de alegători la secţia de votare corespunzător locului şederii. **Registratorul din cadrul autorităţii administraţiei publice locale respective face mențiunea în Registrul de stat al alegătorilor și eliberează alegătorului o adeverință de confirmare, declarația fiind valabilă doar pentru scrutinul în cauză.**  (9) Listele electorale se transmit de către Comisia Electorală Centrală autorităţilor administraţiei publice locale/misiunilor diplomatice sau oficiilor consulare cu cel puţin 22 de zile înainte de ziua alegerilor, **într-un exemplar oficial**, **ştampilat** şi cu alte semne de protecţie pe fiecare pagină. **Lista electorală se transmite imediat biroului electoral al secției de votare pentru asigurarea verificării acesteia de către alegători. După efectuarea modificărilor, cu cel puțin 7 zile până în ziua alegerilor, listele se tipăresc repetat și se transmit, odată cu buletinele de vot, în 2 exemplare oficiale ștampilate şi cu alte semne de protecţie pe fiecare pagină. Un exemplar este transmis pentru păstrare la primărie, prin intermediul biroului electoral.**  (10) Modificări în listele electorale pot fi solicitate de către alegători Comisiei Electorale Centrale sau biroului electoral **cel târziu 7 zile până în ziua alegerilor.** Biroul electoral comunică imediat **registratorilor din cadrul autorităților administrației publice locale modificările solicitate, cu anexarea actelor doveditoare: cererea şi declarația alegătorului, copia actelor de identitate. Registratorul verifică datele și efectuează, după caz, mențiunile corespunzătoare în Registrul de stat al alegătorilor.** | A.O „Promo-LEX” | 5  6  7  8  9  10  11  12  13  14 | 1) *La alin. (1)*, ***se recomandă*** precizarea/detalierea modului în care sunt autentificate listele de CEC (ștampilă, număr electronic de identificare/înregistrare atribuit automat din SIAS ”Alegeri” etc.).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) ***Se recomandă***, după textul „*își au domiciliul ori reședința*” introducerea textului „*sau în lipsa acesteia, și-au declarat șederea*”. Prin această recomandare ***se propune*** soluționarea problemelor privind arondarea persoanelor fără domiciliu și fără reședință la o secție de votare exactă.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (2) lit. e),* ***se recomandă*** următoarea redacție:  „e) *domiciliul/reşedinţa alegătorului /locul declarat de ședere*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (3)*, ***se recomandă*** substituirea cuvântului „*Arondarea*” de la începutul celei de a doua propoziție din alin. (3) cu cuvintele „*Actualizarea informației privind arondarea*”.  Din informațiile deținute, registratorul actualizează la necesitate datele privind arondarea deja existente în RSA, respectiv considerăm mai corectă formularea propusă mai sus.  5) *La alin. (6)*, ***se recomandă*** înlocuirea primei propoziții cu următorul text:  „*Pentru secțiile de votare constituite în afara țării, listele electorale se întocmesc în baza datelor colectate de la misiunile diplomatice și oficiile consulare ale Republicii Moldova. În listele electorale se înscriu personalul misiunilor diplomatice și oficiilor consulare și membrii familiilor lor, precum și cetățenii Republicii Moldova înregistrați la evidența consulară de către misiunile diplomatice sau oficiile consulare moldovenești*.”  În primul rând, în redacția actuală a alineatului (6) nu este clar ce presupune conjuncția „*și*” din textul din prima propoziție „*listele electorale se întocmesc* ***şi*** *pe baza datelor...*”.  În al doilea rând, în vederea ajustării prevederilor de la art. 44 cu cele de la art. 31 (constituire secții de votare peste hotare) considerăm necesar de a introduce în listele de bază și cetățenii înregistrați la evidență consulară.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6) ***Se recomandă***  completarea articolului cu un nou alineat (61) ce ar reglementa modul de gestionare a listelor electorale destinate alegătorilor din regiunea transnistreană.  Ar fi necesar de specificat că cetățenii cu drept de vot din stânga Nistrului (Transnistria), care au înregistrare la domiciliu sau reședință în localitățile aflate provizoriu în afara controlului suveran al autorităților constituționale ale Republicii Moldova votează în baza listelor suplimentare.  7) *La alin. (8)*, ***se recomandă*** completarea după cuvintele „*sunt în drept,*” cu textul „*din prima zi a perioadei electorale, până*”, și mai departe după text. Autorul propunerii consideră că trebuie de indicat nu doar până când pot fi depuse declarațiile de ședere, dar și de când poate fi inițiată procedura.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8) *La alin. (9)*, din momentul în care cu 22 zile înainte de alegeri deja ***se propune*** expedierea unei singur exemplar de liste electorale și nu trei cum este la moment, apare întrebarea privind logica păstrării APL ca intermediar. Se propune ca listele să fie expediate direct birourilor electorale ale secțiilor de votare.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  9) *La alin. (9) și (10)*, ***se recomandă*** completarea propoziției a doua din alin. (9), la final, după cuvântul „*alegători*”, după virgulă, cu textul „*reprezentanți ai concurenților electorali/participanților la referendum și observatori*”.  Aceste aliniate prevăd dreptul de verificare a listelor și solicitare a modificărilor doar de către alegători. În același timp, art. 45 alin. (2) prevede dreptul de verificare a listelor, depunere sesizărilor și solicitarea corectărilor listelor de către alegători, cât și de către reprezentanții concurenților electorali**/** participanții la referendum și observatori. Astfel, ***se recomandă*** ajustarea corespunzătoare a alin. (9) și (10).  10) ***Se recomandă*** ca procedurile reglementate la alin. (9) și (10) de lucru cu listele electorale să fie descrise mai nuanțat, mai clar, să fie mai multă claritate privind pașii înfăptuiți și rolurile repartizate între APL, BESV și CEC. În special mecanismul de interacționare dintre membrii BESV și registratori.  ***Propuneri generale:***  În prevederile art. 44 nu sunt făcute mențiuni referitor la listele electorale suplimentare. Se recomandă completarea articolului dat cu prevederi referitor la categoriile de alegători care vor fi incluși în listele electorale suplimentare și cu specificarea unor particularități ce țin, de exemplu, de conținutul/formatul acestora în dependență de particularitățile votării alegătorilor în secțiile de votare pentru regiunea transnistreană și a alegătorilor care votează în secțiile de votare deschise peste hotarele țării. | ***Se acceptă parțial***.  *Aspectul menționat de autorul propunerii va fi dezvoltat în regulamentul Comisiei Electorale Centrale.*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Considerăm că propunerea înaintată de participantul la consultare publică deja este realizată prin existanța a notei corespunzătoare din listă electorală.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Considerăm că propunerea înaintată de participantul ca consultare publică deja este realizată prin existanța a notei corespunzătoare din listă electorală.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Aliniatul (3) se referă anume la „*arondarea*” alegătorilor la o secțiune de votare, nu la actualizarea informației despre acest fapt.  ***Se acceptă parțial***.  *Aspectul menționat de autorul propunerii va fi dezvoltat în regulamentul Comisiei Electorale Centrale.*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  *Aspectul menționat de autorul propunerii va fi dezvoltat în regulamentul Comisiei Electorale Centrale.*  ***Nu se acceptă***.  Considerăm că termenul prevăut în norma propusă este unul mai larg decât cel indicat de autorul propunerii, prin urmare unul mai avantajos pentru alegători.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Considerăm că din punct de vedere logistic e mai oportun transmitererea listelor electorale către autoritatea administrației publice și nu către birourile electorale.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  ***Se acceptă parțial***.  *Aspectul menționat de autorul propunerii va fi dezvoltat în regulamentul Comisiei Electorale Centrale.* |
| **Articolul 45.**Verificarea listelor electorale  (1) Listele electorale **de control** se fac accesibile în localurile secțiilor de votare,cu 20 de zile înainte de ziua alegerilor, în acestea fiind indicate numele, prenumele, anul nașterii și **domiciliul fiecărui alegător**.  **(11) Pe pagina web a Comisiei Electorale Centrale alegătorul poate verifica datele sale, accesându-le în baza codului personal (IDNP).**  **(12) Alegătorilor li se comunică, cel târziu cu 20 de zile înainte de ziua alegerilor, prin toate mijloacele de comunicare disponibile (mass-media, telefon, afișe, internet), sediul secției de votare la care ei vor putea vota.**  (2)Alegătorilor, reprezentanților concurenților electorali**/participanților la referendum și observatorilor** li se asigură posibilitatea de a lua cunoștință de listele electorale **de control** şi de a verifica corectitudinea întocmirii lor, **fără a avea dreptul de a face copii, fotografii sau înregistrări video. Aceștia au dreptul să depună sesizări pentru includerea în listă sau excluderea din ea, precum şi pentru corectarea erorilor comise la înscrierea datelor despre sine sau despre alți alegători cel târziu cu 7 zile până în ziua alegerilor. Sesizările** se examinează de către organele electorale respective în decurs de 24 de ore, iar deciziile luate pe marginea acestora pot fi contestate de subiecții interesați în instanța de judecată, după procedura stabilită, în cazul în care aceștia au primit refuz de corectare sau includere în listă.  **(21) Listele electorale pentru votare, cu datele depline despre alegătorii arondați la secția de votare respectivă (IDNP-ul, numele, prenumele, anul nașterii, domiciliul/reședința alegătorului, seria și numărul actului de identitate), se transmit birourilor electorale odată cu buletinele de vot. Accesul la listele electorale pentru votare îl au membrii biroului electoral în baza unei declarații de confidențialitate al cărei model este aprobat de Comisia Electorală Centrală.**  (3) Comisia Electorală Centrală elaborează și aprobă procedura de întocmire, verificare și actualizare a listelor electorale, reglementând expres aspectele privind: transmiterea listelor la birourile electorale; includerea/excluderea alegătorilor de către membrii biroului electoral al secției de votare; prezentarea ulterioară a listelor electorale finale și alte aspecte necesare. | A.O „Promo-LEX” | 15  16  17  18  19  20  21 | 1) ***Se recomandă*** uniformizarea prevederilor articolelor 44 și 45 cu privire la tipurile de liste electorale expediate către administrația publică locală și secțiile de votare, cu 22, 20 zile până la alegeri.  Din textul art. 45 rezultă existența a două tipuri de liste: „*listă electorală de control*” (noțiune nouă, inexistentă până în acest moment în Codul electoral) și „*liste electorale pentru votare, cu date depline*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) ***Se atrage atenția că*** o astfel de specificare/clasificare lipsește la art. 44.  Mai mult, potrivit art. 44 alin. (9) se menționează că „*Listele electorale se transmit de către Comisia Electorală Centrală autorităţilor administraţiei publice locale/misiunilor diplomatice sau oficiilor consulare cu cel puţin 22 de zile înainte de ziua alegerilor, într-un exemplar oficial, ştampilat şi cu alte semne de protecţie pe fiecare pagină*”.  Pornind de la prevederile art. 45, ar reieși cel puțin două observații:   * dacă cu 22 de zile se transmit doar liste de control, cum un alegător poate solicita modificarea seriei și numărul actului de identitate, la necesitate? * pare absolut necesar de a ține cont de specificul listelor electorale care urmează a fi transmise pentru misiunile diplomatice/oficiile consulare? Ele la fel vor fi de control?   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (1)*, ***se recomandă*** definirea termenului „*liste electorale de control*”, în cadrul acestui aliniat, sau la art. 1. Totodată, după cuvântul „*domiciliul*”, se propune introducerea sintagmei „*sau reședința*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (11)*, deoarece atât la art. 433 alin. (6) cât și la art. 45 alin (11) se face referință la același proces de verificare a datelor personale, ***se recomandă*** excluderea unei prevederi și completarea celeilalte cu prevederile lipsă. Considerăm că alegătorii verifică pe pagina web a CEC informația conținută în Registrul de stat al alegătorilor, și nu lista electorală, astfel mai oportun ar fi excluderea alin. (11).  5) *La alin. (12)*, ***se recomandă*** înlocuirea cuvântului „*toate*” cu „*cel puțin unul*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6) *La alin. (2)*, ***se consideră*** că interdicția „*de a face copii, fotografii sau înregistrări video* *de pe listele electorale* *de control*” este una excesivă și neargumentată din următoarele considerente:  a) subiecții menționați la alin. (1) pot depune contestații în instanța privind decizia luată de organul electoral. Astfel, nu este clar cum ar trebui să probeze acești subiecți faptul înscrierilor eronate în lista electorală dacă nu pot face copii sau fotografii.  b) atât alegătorii, cât și orice autoritate/ operator de date cu caracter personal, care deține codul personal al (unor) alegătorilor poate verifica informația care se regăsește în Registrul de stat al alegătorilor pe pagina web a CEC și poate capta imaginea apărută pe ecran. Astfel nu este clar, ce anume este protejat prin această interdicție, în special în cazul în care subiecții cu drept de verificare a listelor sunt limitați.  c) nu au fost cazuri de utilizare a listelor electorale în scopuri personale sau publicare a acestora.  d) interdicția este excesivă și raportată la situația operatorilor, or drepturile, obligațiile și accesul acestora la Registrul de stat al alegătorilor în ziua alegerilor nu sunt prevăzute în Codul electoral.  Prin urmare, se solicită excluderea interdicției de a face copii, fotografii sau înregistrări video.  La alin. (21), se solicită păstrarea dreptului observatorilor de a avea acces la listele electorale, indiferent de format și indiferent de perioada aflării acestora la sediile organelor electorale (companie electorală sau ziua alegerilor).  Autorul propunerii menționează că potrivit propunerilor actuale ale CEC, accesul la listele electorale pentru votare urmează să fie oferit doar membrilor de birou în baza unei declarații de confidențialitate.  Se amintește că, potrivit Codului Bunelor Practici în Materie Electorală, „*observatorii acreditaţi au dreptul să asiste la toate operaţiunile electorale, inclusiv înregistrarea candidaţilor, şi în caz de necesitate, a alegătorilor, precum şi campania electorală*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  9) *La alin. (3)*, ***se recomandă*** ajustarea prevederilor art. 45 alin. (3) ce țin de „*includerea/excluderea alegătorilor de către membrii biroului electoral al secției de votare*” la normele art. 44, alin (10), potrivit cărora modificările le fac registratorii în RSA la solicitarea membrilor de birou. | ***Se acceptă parțial***.  Considerăm că termenele indicate de autorul propunerii sunt clare și nu necesită a fi modificate/ajustate.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  ***Se acceptă***.  Norma a fost exclusă din proiectul de modificare a Codului electoral.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Prin norma propusă se păstrează dreptul observatorilor de a avea acces la orice listă electorală. Totuși, interdicția de a face copii și foto are scopul de a proteja datele cu caracter personal ale alegătorilor și evitarea situațiilor de publicare a datele personale ale acestora.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Aliniatul (3) stabilește că asepctul menționat va fi dezvoltat în regulamentul aprobat de Comisia Electorală Centrală |
| **Articolul 1. Noțiuni generale**  listă electorală suplimentară – listă electorală întocmită de organul electoral, în care se înscriu persoanele care nu au fost înscrise în **lista electorală de bază**; | A.O „Promo-LEX” | 22 | Noțiunea propusă nu reflectă în totalitate esența a ceea ce reprezintă lista electorală suplimentară. Spre exemplu, contrar definiției propuse, în practică pe listele suplimentare votează și alegătorii care în ziua votării se află peste hotarele țării, aceștia fiind totodată arondați pe listele electorale de bază conform domiciliului/vizei de reședințe în raza secțiilor de votare de pe teritoriul țării.  Astfel, utilizarea sintagmei „*persoanele care nu au fost înscrise în listele electorale de bază*” nu este oportună. | ***Se acceptă***.  *listă electorală de bază* **–** listă întocmită, conform modelului aprobat de Comisia Electorală Centrală, în baza Registrului de stat al alegătorilor, ce cuprinde toţi cetăţenii cu drept de vot, inclusiv cei care în ziua alegerilor împlinesc 18 ani și care își au domiciliul sau reşedinţa temporară în raza unei secţii de votare;  *listă electorală suplimentară* – listă electorală întocmită de organul electoral sau de conducătorii instituțiilor abilitate, conform modelului aprobat de Comisia Electorală Centrală, în care se înscriu persoanele care nu au fost incluse în listele electorale de bază, precum și persoanele care participă la alegeri la o altă secție de votare decît cea la care au fost arondați, inclusiv la secţiile de votare din afara ţării sau la cele constituite pentru alegătorii din localitățile din stînga Nistrului (Transnistria) în condițiile prezentului cod;” |